VS001256
Datum: 1994-10-30T01:00:00.000+01:00
datum_sodbe_i_stopnje: 2001-01-08T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe glave in možganov in njihove posledice - poškodbe hrbtenice in reber in njihove posledice - poškodbe okolčja in stegnenice in njihove posledice
fischer: zelo hudi primeri
odskodnina: 11800000 SIT
opombe: II Ips 707/2003. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

ženska

**Starostna skupina:**

od 20 do 25 let

Dijakinja pedagoške gimnazije.

## Škodni dogodek

Prometna nesreča.

## Poškodba

Srednje težek pretres možganov, zlom desne sramnice in sednice s premikom, zlom leve sramnice, zlom križnice, prišlo je do spijenostnih sprememb v obeh križničnočrevničnih sklepih, okvare osme vratne živčne korenine levo, zaradi poškodbe hrbtenjače ima slabo občutenje in zaznavanje bolečin na desni nogi, slabost mišic na golenih in stopalih s prsti, več na desni strani, razvila se je posttravmatska nervoza.

## Telesne bolečine

3000000 SIT 14 dni hude, 3 mesece srednje hude, 6 mesecev lahke, občasne lahke bo trpela tudi v bodoče;

#### Hospitalizacija

21 dni; od tega 2 dni v intenzivni negi.

#### Ambulantno zdravljenje

Številni kontrolni pregledi pri kirurgu, v domači ambulanti, specialistični pregledi pri ortopedu, nevrologu, otorinolaringologu, psihiatru, predstavljena je bila invalidski komisiji.

#### Rehabilitacija

Zdraviliško zdravljenje.

#### Nevšečnosti med zdravljenjem

Številne preiskave, 4-krat z ultrazvokom; 15 RTG slikanj; CT preiskave; 3-krat EMG preiskava; 1-krat EEG preiskava; 3 mesece in pol bergle.

## Strah

500000 SIT Intenziven primarni strah; zaskrbljenost za izid zdravljenja ves čas dolgotrajnega zdravljenja.

## Zmanjšanje življenjske aktivnosti

8000000 SIT 25-odstotno ZŽA. Tožničine fizične in psihične aktivnosti so omejene zaradi glavobolov, ovirana je tudi pri učenju, je nervozna in razdražljiva, razvila se je posttravmatska nervoza. Zaradi s premikom zaraslega zloma sramnice in sednice je nesposobna za poklice z daljšo stojo in hojo. Okvara osme vratne živčne korenine vpliva na sposobnost leve roke, oslabele so mišice leve dlani, prsti so okorni, tožnica pa je levičarka in je zato nesposobna za dela s polno sposobnostjo leve roke. Že omenjeni zlom, spremembe v obeh križničnočrevničnih sklepih in poškodba hrbtenjače so zapustili omejeno gibljivost kolčnega sklepa, omejeno gibljivost v gležnjih in prstih, povečano utrudljivost nog in lažje šepanje. Pri spolnih odnosih ima bolečine, zaradi česar se izogiba stikom z moškimi, ima slabše izglede za normalno spolno življenje. Zaradi sprememb v mali medenici bo ob morebitnem porodu treba opraviti carski rez. Zaradi obravnavanih posledic poškodbe je bila spoznana za invalida III. kategorije in je morala iti na prešolanje, kjer pa jo tudi omejujejo posledice pretresa možgan. Zaradi nesreče je pustila balet, tenis, kolesarjenje in hojo v hribe, ni več sposobna za športne aktivnosti.

## Skaženost

300000 SIT Lažje šepanje pri hoji z bosimi nogami.

---

ZOR člen 200, 203